રાજકોટ મહાપાલિકાની દ્વિમાસિક સામાન્ય સભા આમ તો શહેરના વીસ લાખ લોકોને સ્પર્શતા પ્રશ્નોની ચર્ચા કરીને કોઈ નિરાકરણ પર પહોંચવા માટે અને સમજી-વિચારી જનહિતમાં એજન્ડા પરત્વે નિર્ણયો લેવા માટે હોય છે  પરંતુ, આ કામગીરી માત્ર કહેવાપુરતી મિનિટોમાં પતાવીને જનરલ બોર્ડનો હેતુ એકબીજા પર બેફામ આક્ષેપબાજી, નેતાઓ બાઝવા જ આવતા હોય તેમ પોલીસના ધાડાં તૈનાત કરવા, શોરબકોર, ઝપાઝપીનો જ થઈ ગયો હોય તેમ આજે શહેરને ભરડો લેનાર ડેંગ્યુના રોગચાળા મુદ્દે હંગામો થયો હતો અને જમીન લ્હાણી સહિતની દરખાસ્તો પરત્વે કે બિસ્માર રસ્તા સહિતના પ્રશ્ને કોઈ ચર્ચા થઈ ન્હોતી.